Diari Oficial de la Generalitat Valenciana


Sumari del DOGV 4984, del 13-04-2005 (2005/3675)

RESOLUCIÓ de 23 de març de 2005, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 17 de desembre de 2004, de la Conselleria de Benestar Social, per la qual es regulen i convoquen ajudes per a la millora de les condicions d'accessibilitat al medi físic, a través de l'eliminació de barreres arquitectòniques, urbanístiques i de la comunicació per a l'exercici 2005 (DOGV núm. 4.912, de 28 de desembre de 2004).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3675


Data del document
:   23-03-2005

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * mitjans per a discapacitats
    * ajuda pública

RESOLUCIÓ de 23 de març de 2005, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 17 de desembre de 2004, de la Conselleria de Benestar Social, per la qual es regulen i convoquen ajudes per a la millora de les condicions d'accessibilitat al medi físic, a través de l'eliminació de barreres arquitectòniques, urbanístiques i de la comunicació per a l'exercici 2005 (DOGV núm. 4.912, de 28 de desembre de 2004). [2005/S3675]
  
L'Orde de 17 de desembre de 2004 de la Conselleria de Benestar Social, per la qual es regulen i convoquen ajudes per a la millora de les condicions d'accessibilitat al medi físic, a través de l'eliminació de barreres arquitectòniques urbanístiques i de la comunicació per a l'exercici 2005, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (DOGV núm. 4.915, de data 31 de desembre de 2004), en aplicació d'allò que establix la disposició addicional tercera de l'esmentada Orde, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es dóna publicitat als crèdits i a les línies de subvenció destinades al finançament de les ajudes regulades i convocades per l'Orde de 17 de desembre de 2004 de la Conselleria de Benestar Social, per la qual es regulen i convoquen ajudes per a la millora de les condicions d'accessibilitat al medi físic, a través de l'eliminació de barreres arquitectòniques, urbanístiques i de la comunicació per a l'exercici 2005.
  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat del crèdit pressupostari i la línia de subvenció destinada a finançar les ajudes regulades en l'Orde de 17 de desembre de 2004 de la Conselleria de Benestar Social, per la qual es regulen i convoquen ajudes per a la millora de les condicions d'accessibilitat al medi físic, a través de l'eliminació de barreres arquitectòniques, urbanístiques i de la comunicació (DOGV núm. 4.912, de 28 de desembre de 2004) que s'indica a continuació, tot això a càrrec del programa pressupostari 313.40 Integració Social Discapacitat.
  
Denominació: millora condicions accessibilitat al medi físic
  
Línia de subvenció: T0229/000/05
  
Consignació pressupostària: 176.895,86 euros
  
Procedència i quantia dels fons:
  
Propis no condicionats: 176.895,86 euros
  
Segon
  
D'acord amb la normativa vigent, per a l'exercici 2005, el règim general de lliurament per a les transferències corrents i de capital serà el que establix l'article 47 bis del text refós de la Llei d'Hisenda Pública de la Generalitat Valenciana (DOGV núm.1.588, de 17.07.91).
  
Tercer
  
Els crèdits publicats tenen el caràcter de màxims i no es podran concedir subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 23 de març de 2005.- La consellera de Benestar Social: Alicia de Miguel García.